9. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2039889/1811/0049 της 15/26 Ιουν. 1998 (ΦΕΚ Β΄ 646) Όροι και διαδικασία τακτοποίησης ληξιπρόθεσμων απαιτήσεων και οφειλών μεταξύ των φορέων του Δημοσίου. Έχοντας υπόψη: 1.Τις διατάξεις του άρθρ. 13 παρ. 1γ εδ. Β΄ του Νόμ. 2469/1997 «Περιορισμός και βελτίωση της αποτελεσματικότητας των Κρατικών Δαπανών» (ΦΕΚ 38 τ. Α΄/14.3.1997), όπως τροποποιήθηκε με το άρθρ. 17 του Νόμ. 2606/1998 «Μισθολογικές ρυθμίσεις διπλωματικών υπαλλήλων και άλλων συναφών κατηγοριών του Υπουργείου Εξωτερικών, καθώς και των γιατρών του Εθνικού Συστήματος Υγείας και άλλες διατάξεις» (ΦΕΚ 89 τ. Α΄/22.4.98). 2.Την αριθ. 1107147/1239/0006Α/4.10.96 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ 922 τ.Β΄/7.10.1996). 3.Τις διατάξεις των άρθρ. 25 και 26 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137 τ. Α΄/26.9.1985). 4.Την υπ’ αριθ. 2029844/181/0049/5.5.97 απόφαση του Υφυπουργού των Οικονομικών Ν. Χριστοδουλάκη. 5.Τις διατάξεις του άρθρ. 1 παρ. 1 και 2α του Νόμ. 2469/1997 «Περιορισμός και βελτίωση της αποτελεσματικότητας των Κρατικών Δαπανών» (ΦΕΚ 38τ.Α΄/14.3.1997), αποφασίζουμε: 1.Την οριστική τακτοποίηση μέχρι 31.12.1999 δηλαδή εντός των χρονικών ορίων που τίθενται από τις διατάξεις του εδαφ. α΄ της παρ. 1 του άρθρ.13 του Νόμ. 2469/97 «Περιορισμός και βελτίωση της αποτελεσματικότητας των κρατικών δαπανών» (ΦΕΚ 38 τ. Α΄/14.3.1997), όπως τροποποιήθηκε με το άρθρ. 17 του Νόμ. 2606/98 «Μισθολογικές ρυθμίσεις διπλωματικών υπαλλήλων και άλλων συναφών κατηγοριών του Υπουργείου Εξωτερικών, καθώς και των γιατρών του Εθνικού Συστήματος Υγείας και άλλες διατάξεις» (ΦΕΚ 89 τ. Α΄/22.4.98) των χρεαπαιτήσεων μεταξύ των φορέων του Δημοσίου που κατέστησαν ληξιπρόθεσμες μέχρι 31.12.1996. Απαιτήσεις και υποχρεώσεις που δημιουργήθηκαν ή θα δημιουργηθούν από 1.1.97 και εφεξής, τακτοποιούνται το αργότερο εντός του επόμενου έτους. 2.Οι φορείς του δημοσίου τομέα, όπως αυτοί ορίζονται στο άρθρ. 13 παρ. 1 εδαφ. δ΄ του Νόμ. 2469/97 υποχρεούνται να στέλνουν στο Υπουργείο Οικονομικών/ Γ.Λ.Κ. (Δ/νση 49η Χρηματοδοτικού Προγραμματισμού και Διαχείρισης Κρατικών Διαθεσίμων-Τμήμα Γ΄) πίνακες, με τις μεταξύ τους απαιτήσεις και υποχρεώσεις για τις οποίες δεν έχει γίνει και δεν ισχύει μέχρι την ημερομηνία αποστολής των σχετικών στοιχείων καμμία ρύθμιση για τακτοποίηση εξόφλησή τους. Στις περιπτώσεις που έχει ήδη γίνει ρύθμιση εξόφλησης-τακτοποίησης των εν λόγω οφειλών και η οποία εξακολουθεί να εφαρμόζεται, δεν υποβάλλονται στοιχεία. Για τις εφεξής δημιουργούμενες απαιτήσεις και υποχρεώσεις τα σχετικά στοιχεία υποβάλλονται εντός του μηνός Μαρτίου του επόμενου έτους. 3.Τα συνολικά μεγέθη των απαιτήσεων και των υποχρεώσεων, αναλύονται απαραιτήτως στα ποσά της κύριας οφειλής ή απαίτησης και για κάθε έτος χωριστά, στις προσαυξήσεις εκπροθέσμου καταβολής, στους τυχόν τόκους υπερημερίας, καθώς και σε κάθε άλλη πέραν της κύριας οφειλής ή απαίτησης πρόσθετη επιβάρυνση, με αναφορά και στις διατάξεις βάσει των οποίων έγινε ο τρόπος υπολογισμού των πρόσθετων αυτών επιβαρύνσεών τους αναλυτικά. 4.Το Υπουργείο Οικονομικών μετά τη συγκέντρωση των στοιχείων αυτών προβαίνει στις απαραίτητες διαδικασίες ρύθμισης των χρεαπαιτήσεων και μόνον για τα ποσά εκείνα για τα οποία υπάρχουν τα απαραίτητα δικαιολογητικά όπως προβλέπονται από τη σχετική νομοθεσία που εφαρμόζεται από τον κάθε φορέα. Προκειμένου οι τακτοποιήσεις αυτές να εμφανιστούν στην διαχείριση του φορέα, εκδίδονται, είτε τίτλοι είσπραξης-πληρωμής, είτε «ειδικές πράξεις» διαπίστωσης και βεβαίωσης του ύψους των εκατέρωθεν απαιτήσεων και υποχρεώσεων από τις αρμόδιες Δ/νσεις οικονομικού ή το καθ’ ύλην προς τούτο αρμόδιο όργανο (αριθ. 17 του Νόμ. 2606/1998) ιδίως σε περιπτώσεις συμψηφισμών, διαγραφών ή αποσβέσεων. Οι ειδικές πράξεις επέχουν θέση τίτλων είσπραξης ή πληρωμής ισοδύναμων των προβλεπομένων από το κατά περίπτωση ισχύον νομικό πλαίσιο για κάθε φορέα, με ανάλυση στα υπέρ κύριου δικαιούχου ποσά και στις υπέρ τρίτων κρατήσεις, υπόκεινται δε σε κατασταλτικούς ελέγχους από τα κατά περίπτωση αρμόδια όργανα που ελέγχουν και τη λοιπή διαχείριση του φορέα. 5.Το Υπουργείο Οικονομικών δύναται να προσκαλεί κατά ζεύγη τους εμπλεκόμενους σε άλληλόχρεες χρεαπαιτήσεις φορείς σε συναντήσεις, προκειμένου να συμφωνήσουν και να αποδεχθούν από κοινού τις μεταξύ τους απαιτήσεις και οφειλές, να λύσουν επιμέρους διαδικαστικά ακόμη και νομικά ενδεχομένως με την βοήθεια των νομικών τους υπηρεσιών κ.λπ. θέματα, να συζητήσουν τρόπους ρύθμισης των αμοιβαίων υποχρεώσεών τους κ.λπ. ή άλλες λεπτομέρειες. 6.Σε κάθε περίπτωση λαμβάνεται οπωσδήποτε υπόψη και συνεκτιμάται η οικονομική θέση του οφείλοντος και η ταμειακή ρευστότητά του καθώς και κάθε σχετική με το όλο θέμα παράμετρος. (Μετά τη σελ. 138,36)  Σελ. 138,37 Τεύχος 1342 Σελ. 61 Δημόσια Διοίκηση 2.ΒΑ.α.9 Στα πλαίσια αυτά συνεκτιμώνται και αξιολογούνται και τα οποιαδήποτε περιουσιακά ή άλλα οικονομικά στοιχεία και πληροφορίες που τηρούνται από το Υπουργείο Οικονομικών ή άλλες Δημόσιες Υπηρεσίες. 7.Για την κατοχύρωση και εφαρμογή των συμφωνηθέντων επακολουθεί, σύμφωνα άλλωστε και με τη σχετική διάταξη (εδ. γ΄ παρ. 1 άρθρ. 13 του Νόμ. 2469/97), έκδοση απόφασης του Υπουργού Οικονομικών. Η απόφαση αυτή ορίζει, μεταξύ των άλλων και τον τρόπο τακτοποίησης των συμφωνηθεισών χρεαπαιτήσεων καθώς και κάθε άλλη απαραίτητη και σχετική με το θέμα λεπτομέρεια π.χ. εφ’ άπαξ ή τμηματική καταβολή, αριθμός δόσεων, συμψηφισμός, διαγραφή, απόσβεση, παρακράτηση μέρους επιχορήγησης από τον Κρατικό Προϋπολογισμό, παραχώρηση κινητών αξιών άλλων πόρων κ.λπ. 8.Η έναρξη τακτοποίησης των απαιτήσεων και των υποχρεώσεων μεταξύ των φορέων του Δημοσίου αρχίζει από την πρώτη του επόμενου μήνα έκδοσης της σχετικής προς τούτο απόφασης του Υπουργού των Οικονομικών. Σε περίπτωση τμηματικής εξόφλησης της οφειλής, εάν σε διάστημα τριών ετών από την προαναφερομένη ημερομηνία καταβολής της πρώτης δόσης δεν έχει εξοφληθεί το οφειλόμενο ποσό, οι υπόλοιπες δόσεις από τη λήξη της τριετίας και μέχρις εξοφλήσης ολόκληρου του ποσού, επιβαρύνονται με επιτόκιο ίσο προς το επιτόκιο των ετήσιας διάρκειας εντόκων γραμματίων του Ελληνικού Δημοσίου που θα ισχύει κατά την ημερομηνία καταβολής της κάθε δόσης και για το εναπομένον κάθε φορά υπόλοιπο. Το ακριβές ποσό της κάστοτε δόσης (ποσό δόσης συν τόκοι) υπολογίζεται από τους υπόχρεους, ο δε ορθός υπολογισμός του ελέγχεται και από τους αποδέκτες φορείς. Οι προβλεπόμενες από τις κείμενες διατάξεις του κάθε φορέα, κάθε είδους πρόσθετες προσαυξήσεις των αναφερομένων στην παρ. 1 του εδαφ. α΄ του άρθρ. 13 του Νόμ. 2469/97 υποχρεώσεων και απαιτήσεων αναστέλλονται από την ημερομηνία έναρξης της εξόφλησής τους τμηματικά. Σε περίπτωση μη καταβολής των οφειλών εντός των σχετικών προθεσμιών, όπως ορίζεται στην απόφαση του Υπουργού των Οικονομικών της παρ. 7 της παρούσης, διακόπτεται η αναστολή και επανέρχεται από την ημερομηνία αυτή η επιβολή των κάθε είδους πρόσθετων προσαυξήσεων που προβλέπονται από τις διατάξεις του κάθε φορέα και όπου δεν υφίστανται τέτοιες διατάξεις επιβάλλονται οι προβλεπόμενες από τον ΚΕΔΕ προσαυξήσεις. Σελ. 138,38 Τεύχος 1342 Σελ. 62 9.Οι τακτοποιήσεις των υποχρεώσεων και των απαιτήσεων αυτών είναι δυνατόν να πραγματοποιούνται και μέσω τραπεζικών λογαριασμών και πάντως σε κάθε περίπτωση σύμφωνα με τις ειδικότερες οδηγίες του Υπουργείου Οικονομικών, εφόσον οι φορείς επιδιώξουν σύμφωνα με τα ανωτέρω την τακτοποίηση των υποχρεώσεων και των απαιτήσεών τους μέσω αυτού. Από τις διατάξεις της παρούσας απόφασης δεν προκαλείται δαπάνη στον Κρατικό Προϋπολογισμό. Η παρούσα απόφαση αντικαθιστά την υπ’ αριθ. 2029844/181/0049/5.5.97 προγενεστέρα απόφασή μας. 2.ΒΑ.α.9 Δημόσια Διοίκηση 